حياه صبرى

حياه صبرى مغنيه مصريه. كانت تلميذة فنان الشعب سيد درويش ، وشاركته غنا و بطولات مسرحياته الأولانيه و كان قابلها سنة 1918 فى صاله من صالات شارع عماد الدين فى القاهره.

قدرت أنها تكسب رعاية سيد درويش و سجلت كتير من ألحانه علا اسطوانات أوديون و بيضافون و ميشيان، منها :

 يا ورد علا فل و ياسمين
 ام اسماعيل
 عين الحسود
 ع النسوان ياسلام سلم
 يقطع فلان علا علان
 ده بأف مين اللى يأللس علا بنت مصر
 ان الاوان
 يا مرحبا بك
 والله تستاهل
 مين زييى

كانت بتفتن الجماهير و هيا بتقاسم سيد درويش غنا دويتو "علا اد الليل ما يطول"، اللى اتسجل بصوت سيد درويش وحياة صبري. و برضه لحن "السقايين" اللى هو من ألحانه فى مسرحية "ولو" اللى عرضتها فرقة نجيب الريحانى سنة 1918 و اللى كتب كلماته الاديب بديع خيرى.

شركة أوديون للاسطوانات عازت سيد درويش يسجل ليها الاغنيه دى مع منيره المهديه او فتحيه احمد او نعيمه المصريه، عشان هما اشهر من حياه صبرى و صوتهم اقوا منها"زى ما كان بيقول "الخواجه ليفى" مدير شركة اوديون. سيد درويش خاض معركه مع شركه أوديون و صاحبها ليفى عشان رفضو حياه صبرى تأدى اللحن ده معاه.

حياه صبرى كانت اكتر مغنيه حست بفداحة موت سيد درويش فى سبتمبر 1923، و ماقدرتش بعد موته تستمر متألقه زى ما كانت فى حياته، لكن منيره المهديه و فتحيه احمد و نعيمه المصريه و غيرهم واصلو مسيرتهم الفنيه من غير اى عائق ليهم، وبدلو الملحن اللى مات، بملحنين تانين!

ابنها الوحيد استشهد فى حرب العدوان الثلاثى و كان فى الجيش المصرى. موته ضيع كيانها و قاطعت الدنيا و قعدت مع قبره لوحدها لغاية ما ماتت.

 حياتها 
اتتلمذت المغنيه حياه صبرى، علا ايد سيد درويش و ابتدا تألُّقها الغنائى سنة 1924 لما اشتغلت فى فرقة أمين عطا الله. و فى سنة 1925 انضمَّت لفرقة الجزايرلى فى كازينو البوسفور، و فى نفس السنه انضمَّت لفرقة فوزى منيب فى كازينو مونت كارلو فى روض الفرج. و فى سنة 1928 عملت بصالة الأوبرا بالاسكندرية. و سنة 1932 كوَّنت حياه صبرى مع عبد اللطيف جمجوم فرقه مسرحيه اشتغلت فى كازينو ليلاس فى روض الفرج ، و مثَّلت مسرحيات قليله ، منها مسرحية «أنا و أنت»، تأليف نجيب الريحانى و بديع خيرى ، لكن الفرقه دى ما استمرتش كتير.

وفى سنة 1935 حياه صبرى كونت فرقه مسرحيه غنائيه خاصه بيها، غنت عَلَا مسرح كازينو البسفور كتير من الاسكتشات و الأغانى ليونس القاضى، ومنها اسكتش «فاتنة الأندلس»، تلحين عبده قطر نصر، و اسكتش «عاشق الطبيعه» لنعيم مصطفى، تلحين جمال حمدى.

وفى سنة 1939 حياه صبرى كانت ضمن فرقة على الكسار اللى بتمثل فى النهار فى كازينو سان استفانو
فى روض الفرج، و فى الليل فى كازينو و كباريه ماچستيك. و فى سنة 1940 كونت فرقة مسرحية غنائية فى الفيوم، كانت تعرض أعمالها فى صالة تودرى، و منها مسرحية «عشان سواد عيونها»، بطولة: يحيى المصرى، حياه صبرى، أفكار كامل، محمد يوسف، كامل محمود. و استنت حياة صبرى عَلَا قيد الحياة لحد سنة 1956، كانت عضوه فى نقابة المهن التمثيليه، وتحمل عضوية رقم «314».

 اغانى 
 يا ورد علا فل و ياسمين
 ع النسوان ياسلام سلم
 بياعات اللبن
 يا مرحبا بك
 ام اسماعيل
 يقطع فلان علا علان
 دا بأف مين اللى يأللس علا بنت مصر

 فيلموجرافيا 

تمثيل

 أنا بنت ناس
فيلم 1951

 شوف 
رواد الغناء فى القرن 19
 لينكات خارجيه 

تصنيف:مغنيات مصريات